CYNGOR CYMUNED TUDWEILIOG

Tudweiliog Community Council

Glenys Ll.Peters, Llwyn Helyg,

Clerc/clerk Llangwnnadl,

01758 770252 Pwllheli

LL58 8NS

Cofnodion Cyngor Cymuned Tudweiliog a gynhaliwyd yn y Ganolfan Nos Lun,10fed Gorffennaf,2017.

Presennol: Alan Hughes, Seimon Glyn, Humphrey Williams, Gareth Jones,

John Davies, Medwyn Jones, Henry Hughes.

Ymddiheuriadau: Richard Williams, Sian Parri.

1. Yn absenoldeb y Cadeirydd a’r Is-gadeirydd cadeiriwyd gan Henry Hughes ac

estynnodd groeso i bawb.

2. Derbyniwyd y ddau gofnod diwethaf yn rhai cywir.

3. MATERION YN CODI O’R COFNODION.

a. BWTHYN, LLANGWNNADL – dywedodd y clerc ei bod wedi derbyn

gwybodaeth gan yr Heddlu eu bod yn bwriadu galw eto gyda perchennog

Bwthyn.

b. LLWYBR MOEL Y BERTH – mae Meic wedi torri’r llwybr.

c. LLWYBR PENCAERAU – derbyniwyd gwybodaeth y bydd ymchwiliad

Cyhoeddus i drafod Llwybr Pencaerau yn cymryd lle ar y 23ain Ionawr,2018.

Dywedodd Seimon y bydd rhaid galw tystion fydd yn troi i fynu ar y diwrnod

a bydd yn casglu’r enwau a dod a hwy i Cyngor Mis Medi.

ch. STABLAU LLANIESTYN – dywedodd y clerc ei bod wedi derbyn gwybodaeth

bod y perchennog angen Cais Cynllunio.

4. CYNLLUNIAU.

a. CAIS C17/0590/46/LL – adeiladu estyniad – Bryn Goleu, Llaniestyn,

Pwllheli.

CEFNOGI.

---------------------------------

b. CAIS C16/0310/46/LL – adeiladu bloc cyfleusterau newydd yn lle un presennol

- Penclawdd, Llangwnnadl, Pwllheli. Cais wedi ei ddiwygio i fod ar gyfer

cyfleusterau newydd yn unig a dim nawr yn cynnwys ymestyn y safle na

carafanau ychwanegol.

CEFNOGI.

----------------------------------------

5. GOHEBIAETH.

a. RHAGLEN WAITH – LON NYTH, CEFNAMLWCH – ARWISGO –

PRIFFYRDD.

b. CYNLLUN CYFIEITHU CYMUNEDOL – derbyniwyd hysbyseb gan Menter

Iaith Gwynedd eu bod yn treialu Cynllun Cyfieithu Cymunedol a hwn yw

Cynllun peilot i ymestyn ffiniau defnyddio’r Gymraeg ar gyfer Grwpiau i

gynnwys Pawb.

6. UNRHYW FATER ARALL.

a. CEISIADAU CYNLLUNIO – pasiwyd i’r clerc gysylltu a dau Gynghorydd o’r

Ward yn ystod yr haf sydd yn briodol a’r ceisiadau er mwyn iddi gael anfon

sylwadau arnynt

b. CYFARFOD YN PORTH GOLMON – dywedodd Seimon ei fod wedi cysylltu

a Barry Davies a tri dyddiad18,19 a 20 Gorffennaf wedi eu cynnig.

Dywedodd y clerc nad oedd yn bosibl iddi fynychu ar ddydd Mercher a

phasiwyd i gyfarfod ar y dydd Mawrth. Mae disgwyl i Medwyn, Sian, Sion,

Seimon a’r Clerc fod yn bresennol i gyfarfod Barry Davies.

c. LLWYBR O’R TAI CYNGOR I TUDWEILIOG – er gwybodaeth soniodd

Seimon am y llwybr newydd sydd yn cael ei drafod er diogelwch i’r plant.

ch. BAW CI AR LLWYBR CYHOEDDUS LLANIESTYN – derbyniwyd cwyn nad

oedd y sefyllfa ddim gwell a dywedodd Alan y buasai yn ymweld a’r safle.

CYNHELIR Y CYFARFOD NESAF AR YR 11eg MEDI,2017 YNG NGHANOLFAN

TUDWEILIOG AM 7.15.